Memorial Cholo Armada

O Memorial Cholo Armada é unha competición de vela para embarcacións da clase internacional snipe que se disputa en Vigo, Galicia dende 2007, organizada polo Real Club Náutico de Vigo.

 Historia 
O Real Club Náutico de Vigo celebra anualmente esta competición en homenaxe a Ángel Armada, coñecido como "Cholo Armada", destacado regatista do club, que tamén foi directivo da entidade e presidente da federación galega de vela. A súa traxectoria deportiva, con tres campionatos de España da clase snipe (1960, 1966 e 1968), un subcampionato de Europa (1960), catro copas de S.A.R. o Príncipe de Asturias (1969, 1971, 1975 e 1979), ademais de infinidade de vitorias noutras competicións, convertérono no deportista máis destacado da historia do club vigués. Despois do seu falecemento, en outubro de 2006, creouse este trofeo memorial, facendo coincidir a súa primeira edición coa celebración do VII Trofeo Luso-Galaico, en marzo de 2007.

 Formato de competición 
Dispútase en dous días e consta de catro probas.

O trofeo para o patrón vencedor foi doado pola familia Armada, e entrégase en interinidade. Adxudicarase en propiedade a quen que o gañe en tres edicións consecutivas ou cinco alternas.

 Palmarés 
 Ano Iate Patrón / Proeiro Frota 2007 Martín Bermúdez de la Puente/ Carmen Vergara   Liceo Casino de Vilagarcía de Arousa   2008 Diogo Pereira / Mafalda Barros de Pereira   Associação Naval de Lisboa   2009 Faro Fino Tiago Roquette / Joaquim Moreira  Sport Club do Porto   2010 Vías Jaime Miranda Osset / Pablo Ríos  Real Club Náutico de Vigo   2011 Solventis Manuel Bermúdez de Castro Muñoz / David González Gosende  Club Náutico de Ribadeo   2012 Atún Roberto Vidal / José Ramón Pardo  Real Club Náutico da Coruña  2013 Wifi Vilanova Bernardo Paz Docampo / Óscar Gómez Oliveira  Liceo Casino de Vilagarcía de Arousa 2014 Cobra Mor Miguel Guimaraes / David Abecasis   Clube Naval da Horta    2015 Testa Matta Juan Deben Tiscar / Gerardo Prego Menor   Liceo Casino de Vilagarcía de Arousa 2016 Persson Jordi Triay / Lluis Mas  Club Marítimo de Mahón

 Véxase tamén 
 Ligazóns externas 
 Recensión na web oficial do Real Club Náutico de Vigo
 Crónica 2010
 Clasificación final V Memorial (2011)
 Clasificación final VI Memorial (2012)
 Clasificación final VIII Memorial (2014)

Categoría:Deporte en Vigo